Professor Kohts vei

Professor Kohts vei (5-109, 28-108) er en vei på Stabekk og Lysaker i Bærum kommune. Veien fikk sitt navn i 1967, og er oppkalt etter utenriksminister og professor Halvdan Koht (1873–1965), som bodde på Lysaker.

Professor Kohts vei starter ved Lysakerlokket, ved Lysaker Park, og går sørvestover på nordsiden av Drammensveien (E18). Den ender opp i Markalleen i Stabekk.

Veien var opprinnelig en del av Drammensveien, før dagens trasé ble bygd på 1950-tallet. Tomtene her tilhørte opprinnelig Lysaker gård. 

Veien ligger cirka 18 meter over havet ved Lysakerlokket.

Bildegalleri

Referanser

Eksterne lenker 
 

Veier i Bærum